google/wiki40b huggingface dataset:
Stoličný potok (prítok Čiernej vody)

Prameň

Pramení v Malých Karpatoch, v podcelku Pezinské Karpaty, na východnom svahu Veľkej homole (709,2 m n. m.) v nadmorskej výške okolo 470 m n. m..

Opis toku

Spočiatku tečie na východ cez rekreačnú oblasť Harmónia, ešte na jej území sa stáča prechodne na juh a zľava priberá vedľajšie rameno Vištuckého potoka. Preteká vinohradníckou oblasťou a následne vstupuje do intravilánu mesta Modra a zároveň do Podunajskej pahorkatiny (podcelok Trnavská pahorkatina). Na území mesta priberá najprv pravostranný prítok z juhovýchodného svahu Peprovca (471,6 m n. m.), potom opäť sprava prítok z južného svahu Malej Homole (638,1 m n. m.). Južne od mesta sa na ľavom brehu oddeľuje vedľajšie rameno, na ktorom je vybudovaná malá vodná nádrž.
Následne priberá pravostranný Trniansky potok a mení smer toku na juhovýchod. Sprava následne priberá prítok vznikajúci východne od obce Vinosady, z ľavej strany Procházkov potok a preteká Šenkvicami. Za obcou priberá zľava Hruškový potok a napája vodnú nádrž Blatné.
Z priehrady už vyteká rozšíreným korytom, pokračuje cez obec Blatné, kde vytvára niekoľko zákrut a vstupuje na Podunajskú rovinu (podcelok Uľanská mokraď, kde koryto križuje Čatajský potok a východným smerom obteká z juhu obec Veľký Grob. Z ľavej strany priberá Vištucký potok, pokračuje východojuhovýchodným smerom oblasťou viacerých kanálov a tiež sústavy rybníkov pri obci Pusté Úľany, najprv štyroch na ľavom brehu, vzápätí priberá ľavostranný Tarnocký kanál a preteká okolo sústavy ďalších štyroch rybníkov na pravom brehu. 
Potom sa stáča na juhovýchod a tečie súbežne s pravobrežným kanálom Boldog-Sládkovičovo. Za osadou Nový dvor sa stáča na juh, sprava priberá spomenutý kanál, preteká západným okrajom mesta Sládkovičovo a oblúkom sa v katastrálnom území obce Veľké Úľany vlieva v nadmorskej výške cca 118 m n. m. do Čiernej vody.
Sermaises

Poloha

Obec má rozlohu 21,25 km². Najvyšší bod je položený 139 m n. m. a najnižší bod 104 m n. m.

Obyvateľstvo

Počet obyvateľov obce je 1 580 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tunel Ovčiarsko

Výstavba a otvorenie

Zmluva na výstavbu bola podpísaná 9. decembra 2013, samotná výstavba sa oficiálne začala 20. februára 2014. Oficiálne razenie tunela odštartovalo slávnostné osadenie sošky sv. Barbory dňa 12. septembra 2014 pri západnom portáli. Severná tunelová rúra bola slávnostne prerazená 29. apríla 2016 a južná tunelová rúra 12. júla 2016. V zmysle zmluvy mal byť tunel sprejazdnený v roku 2018. K tomu nedošlo pre pomalý priebeh stavebných prác. Nový termín sprejazdnenia v decembri 2019 nebude taktiež dodržaný, kedže diaľničný úsek, ktorého je tento tunel súčasťou nie je možné napojiť na existujúcu cestnú sieť pre chýbajúci privádzač a výjazd Lietavská Lúčka. Sprejazdnenie tak bude možné až po dokončení privádzača a výjazdu Lietavská Lúčka, predpoklad sprejaznenia sa tak posúva na október 2020. 
Realizátorom bolo združenie Ovčiarsko v zložení Doprastav, Strabag, Váhostav - SK a Metrostav, stavebnú a razenú časť tunela, t.j. primárne ostenia ako aj sekundárne ostenie, realizovala v subdodávke spoločnosť URANPRES s.r.o. v spolupráci so spoločnosťou Skanska-SK a.s.
Postbridge

Postbridge je osada v Dartmoore v anglickom grófstve Devon.
Osada sa nachádza na rieke East Dart. Najvýznamnejšou pamiatkou osady je stredoveký most zo žulových dosiek, ktorý je jedným z najznámejších a najlepšie zachovalých mostov svojho druhu v Spojenom kráľovstve. Prvá písomná zmienka o moste pochádza zo 14. storočia; most bol pravdepodobne postavený v 13. storočí kvôli umožneniu prechodu cez rieku. Najväčšie rozpätie mosta je približne 4 m dlhé a max. šírka mosta je 2 m. Vedľa neho bol na konci 18. storočia postavený oblúkový most, ktorý dnes slúži cestnej premávke.
Štěrboholy

Praha-Štěrboholy sú mestská časť Prahy s rozlohou 296,93 ha, tvorená celým katastrálnym územím Štěrboholy. Leží na území mestského obvodu Praha 10. Prenesenú pôsobnosť štátnej správy vykonáva mestská časť Praha 15 v rámci rovnomenného správneho obvodu.
Národné futsalové družstvo mužov Holandských Antíl

Vrcholné podujatia

Na majstrovstvá sveta FIFA sa antilskému družstvu nepodarilo ani raz kvalifikovať. Pokúsilo sa o to dvakrát, naposledy v roku 2004.
Družstvo sa kvalifikovalo raz na majstrovstvá CONCACAF, a to v roku 2000, keď to bolo na pozvanie CONCACAF. Po dvoch prehrách a víťazstve nad Portorikom vo svojej základnej skupiny nepostúpilo do play-off a obsadilo celkové 6. miesto.
Antilské družstvo sa zúčastnilo prvého turnaja majstrovstiev Karibiku, a to v roku 2004 v Trinidade a Tobagu. Na turnaji vyhralo v základnej skupine nad Grenadou a Portorikom a prehralo s domácim družstvom a postúpilo do strednutia o 3. miesto a zároveň do stretnutia o postup na kontinentálne majstrovstvá. V zápase so Surinamom však prehralo a obsadilo celkové 4. miesto. Zápas so Surinamom bol pre antilské družstvo posledný.
Ploidia

Ploidia je číslo, ktoré vyjadruje počet úplných základných sád chromozómov v bunke. Označuje sa symbolom n.

Diploid

Každý eukaryotický biologický druh má v jadre bunky charakteristický počet chromozómov. V nepohlavných bunkách sú to zvyčajne dve sady, z každého autozómu po jednom páre. Takáto bunka sa nazýva diploidná (2n).

Haploid

Bunky, v ktorých sa nachádza práve jedna sada chromozómov (z každého páru jeden), sa nazývajú haploidné (n). Haploidné bunky vznikajú z diploidných procesom zvaným meióza.
Haploidné sú najčastejšie pohlavné bunky (gaméty). Pri spájaní spermie (n) a vajíčka (n) vzniká opäť diploidná zygota (2n).

Haplodiploid

Termínom haplodiploid sa označuje biologický druh, v ktorom jedno pohlavie (najčastejšie samičie) je diploidné a druhé (samčie) je haploidné. Príkladom môže byť blanokrídly hmyz (Hymenoptera), ako sú mravce, včely a osy. Včelia kráľovná si po celý život uchováva spermie svojich partnerov vo zvláštnych váčkoch a môže ovplyvniť, či nakladie oplodnené vajíčko (2n) alebo neoplodnené vajíčko (n). Z oplodnených vajíčok sa liahnu ďalšie kráľovné (samičky) alebo diploidné samičie robotnice. Z neoplodnených vajíčok sa liahnu haploidné samce (trúdy).

Aneuploid a euploid

Bunka (alebo organizmus), ktorá obsahuje nenormálny, respektíve neceločíselný počet sád chromozómov, sa nazýva aneuploid. Opakom je euploid – bunka, ktorá obsahuje správny, celočíselný počet sád chromozómov.
Najčastejším príkladom aneuploidie u človeka je trizómia 21. chromozómu (chromozóm č. 21 nie je v jadre prítomný vo dvoch, ale v troch kópiách). Ploidia takejto bunky je 2n + 1. Dôsledkom takejto trizómie je ochorenie zvané Downov syndróm. Ďalšie možné aneuploidie zlúčiteľné so životom sú trizómia 18. chromozómu (Edwardsov syndróm) a trizómia 13. chromozómu (Patauvov syndróm). Trizomie iných autozómov nie sú u človeka zlúčiteľné so životom.
Riziko aneuploidií u človeka stúpa s rastúcim vekom matky. Je to preto, že dokončenie meiotického delenia prebieha až po ovulácii vajíčka. Čím dlhší čas uplynul od vzniku vajíčka po jeho ovuláciu, tým väčšiemu množstvu nepriaznivých vplyvov bolo vajíčko vystavené a tým väčšie je riziko na nerovnomernú distribúciu chromozómov.
Châteauneuf-de-Randon (obec)

Poloha

Obec má rozlohu 24,49 km². Najvyšší bod je položený 1 339 m n. m. a najnižší bod 1 116 m n. m.

Obyvateľstvo

Počet obyvateľov obce je 538 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Le Détroit

Poloha

Obec má rozlohu 5,52 km². Najvyšší bod je položený 251 m n. m. a najnižší bod 89 m n. m.

Obyvateľstvo

Počet obyvateľov obce je 92 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Čipka

Čipka je ľahká dierovaná textília, často s pravidelne sa opakujúcim vzorom. Vyrába sa ručne alebo strojovo.
V minulosti tvorila čipka dôležitú súčasť sviatočného odevu. Dnes už tak rozsiahle uplatnenie nenachádza , stále je však obľúbená a používaná najmä v bytovom textile. V súčasnej dobe sa ručnej výrobe čipky venuje stále viac záujemcov a čipka tak opäť nachádza svoje miesto.

Etymológia

Slovenské slovo „čipka“ má svoje východisko z praslovanského čip - oseknutý, orezaný, patrí do vrstvy slov, ktoré sú nazývané juhoslavizmami. Maďarčina si prisvojuje slovo csipke ako jeho pôvodné, odvodené zo maďarského významu plodu šípky či štipľavý csíp. Nemá však jednotný tvar pre nárečia a tiež nemá vytvorené toľko slov odvodených od tohoto slova: čipkár, čipkárka (čipkarica), čipkársky, čipkárstvo, vyrábať/predávať čipky - čipkárčiť(čipkati)
V angličtine „lace“ je stredno anglické slovo, vo francúzštine „las“, v hovorovej latinčine laceum, z latinskeého laqueum, podobného lacere - polapiť, nalákať.

Dejiny

Pôvod čipky je predmetom diskusií historikov. V Taliansku tvrdia že v 1493 roku dopytovala čipky milánska šľachtická rodina Sforzovcov. Flámi tvrdia, že čipku má kňaz slúžiaci omšu na obraze z roku 1485 od Hansa Memlinga. Avšak nakoľko čipky vznikli z rôznych techník, nie je možné povedať, že majú pôvod na jednom mieste. Koncom 15. storočia nastal prudký vývoj čipiek. Obe, paličkované aj šité čipky dominovali v odevnej ako aj v interiérovej výzdobe. Na skrášlenie rukávov a golierov bola šitá čipka vyšívaná slučkami a oblúkmi (pikotkami). Čipky používalo katolícke duchovenstvo na obradných rúchach v počiatkoch cirkvi, rozšírenie čipiek však nastalo až s rozšírením v 16. storočí do severozápadnej časti európskeho kontinentu. V 19. storočí misionári rozšírili výrobu čipiek medzi pôvodné obyvateľstvo severoamerického kontinentu. Osobitnou históriou čipkárstva bolo vyvinutie strojnej výroby čipiek za použitia čipkárskeho stroja.
V dnešnej dobe kreatívne časopisy, cechy a nadácie ukazujú že staré techniky s novými nápadmi môžu tvoriť práce, ktoré možno nazvať umením.
Ablaut

Ablaut (z nem. „od-hláska“) alebo stupňovanie samohlások je striedanie samohlások v totožných slabikách (koreňových morfémach) slov, ktoré sú od pôvodu príbuzné. Striedanie kvality sa označuje aj ako metafónia, striedanie kvantity aj ako apofónia.
Zo živých jazykov je známy najmä pri tvaroch nemeckých slovies, napr. nehmen (brať) - nimmt (prítomný čas, 3. osoba) - nahm (jednoduchý minulý čas) - hat genommen (zložený minulý čas).
Vlajka Turks a Caicos

Vlajka Turks a Caicos - používa sa britská modrá služobná vlajka (Blue Ensign) s miestnym vlajkovým emblémom (nazývaným po anglicky badge) z roku 1965, ktorý je umiestnený vo vlajúcej časti. Je to štít zo znaku, na ktorom sú na žltom poli vyobrazené tri najdôležitejšie miestne produkty - lastúra, langusta a kaktus.
Vlajka bola zavedená v roku 1968.
Larbroye

Poloha

Obec má rozlohu 2,2 km². Najvyšší bod je položený 150 m n. m. a najnižší bod 48 m n. m.

Obyvateľstvo

Počet obyvateľov obce je 483 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Nike (bohyňa)

Nike  (iné názvy: Niké, Níké, Nika, Níka, Nigga; gr. Νίκη – Niké/iný prepis Níké – doslova "víťazstvo"; lat. Victoria) bola v gréckej mytológii bohyňa víťazstva.
Bola dcérou Pallasa (boj) a Styx (nenávisť), sestrou Kratosa (sila), Bié (moc) a Zela (rivalita). Nike a jej súrodenci slúžili Diovi. Podľa legendy ju Styx doniesla ku Diovi, keď zháňal spojencov na blížiacu sa Vojnu Titanov. Nike predpovedala postavenie jeho osobného vozataja (tento motív bol často zobrazovaný v starovekom umení).
Rennell

Svetové dedičstvo UNESCO

Od roku 1998 je východná časť ostrova zapísaná na zozname zoznam Svetového dedičstva UNESCO, v roku 2013 bola zaradená na zoznam Svetového dedičstva v ohrození. Na chránenom území s rozlohou 37 000 ha s vysokou biodiverzitou žije množstvo endemických organizmov (napr. netopier Pteropus Rennell, morský had Laticauda Crocker a štyri vtáčie druhy).
Michael Harner

Život

Počas svojich antropologických výskumov domorodých kmeňov Shuar a Conibo, neskôr aj iných domorodých národov hornej Amazonky bol Harner začiatkom šesťdesiatych rokov minulého storočia zasvätený do šamanizmu. Stal sa zakladateľom prúdu „renesancie šamanizmu“ (neošamanizmu) v západnom svete. Je učiteľom šamanizmu a praktizuje „šamanské liečenie“.
Na základe jeho porovnávacích štúdií vznikol tzv. core šamanizmus, v ktorom popisuje svoj vlastný prístup k šamanizmu a jeho technikám. Harner je zároveň zakladateľom a prezidentom Nadácie pre štúdium šamanizmu (Foundation for Shamanic Studies (FSS)), ktorá sa venuje celosvetovému zachovaniu, ďalšiemu výskumu a šíreniu šamanských znalostí.
Michaela Pašteková

Hudobné začiatky a úspechy

Narodila sa 2. februára 1982 v Bratislave. Od malička rada spievala, v štyroch rokoch ju rodičia prihlásili do speváckeho krúžku. Na intervenciu starého otca, ktorý sa hudbe venuje celý život, ju rodičia prihlásili aj do konkurzu na detských spevákov, ktorý robil Peter Nagy. Ten chcel v časoch, keď ešte neexistovali speváčky ako Britney Spears a pod. na slovenskú hudobnú scénu priniesť hudobný „idol“ deťom a tínedžerom. Spolu s Michaelou sa ním stal aj Martin Madej. Peter napísal Michaele pesničky, ktoré oslovili viaceré vekové skupiny a aj preto sa veľmi dobre uchytili a albumy dobre predávali.
Už ako osemročná spievala na albume P. Nagya Hrajme sa na Petra, o dva roky neskôr naspievala hit „Mandarinka Darinka“. Jej úspech ju podnietil k tomu, aby sa rozhodla vydať svoj prvý sólový album s názvom Sprayer - Frayer. Z neho pochádza ďalší rovnomenný hit „Sprayer“. Piesne z albumu dosahovali najvyššie priečky hitparád a album získal Zlatú platňu. 
O 2 roky neskôr vydala ďalší „zlatý“ album Hey Pepe!.
V poradí tretí album s názvom 16 bol vydaný k jej 16. narodeninám.
Michaela ešte ďalšie dva roky koncertovala a vo svojich 18. rokoch ukončila aktívnu spevácku kariéru. V roku 2000 ešte hudobné vydavateľstvo dodatočne vydalo výberový album Michaela - Hity.

Štúdium a práca

Po ukončení aktívnej speváckej kariéry v roku 2000 išla študovať odbor Estetiku na Filozofickú fakultu Univerzity Komenského v Bratislave. Začala sa viac venovať písaniu a publikačnej činnosti, napríklad pre noviny Slovo alebo Hospodárske noviny, kde napísala takmer 450 článkov.
Od roku 2005 pôsobí na VŠVU v Bratislave, kde v roku 2011 obhájila dizertačnú prácu na Katedre teórie a dejín umenia. V súčasnosti pôsobí na VŠVU ako koordinátorka Centra výskumu a odborná asistentka na Sekcii vizuálnych a kultúrnych štúdií. Vedie semináre z estetiky, filozofie a teórie fotografie. V rámci výskumu sa špecializuje na estetiku súčasnej fotografie, vplyv digitalizácie na fotografiu a teória fotografie, postavenie fotografického obrazu v kontexte vizuálnych štúdií, súčasných tendencií v teórii fotografie a pod. Popri publikačnej činnosti sa venuje aj kurátorským projektom, v ktorých zviditeľňuje nádejných mladých slovenských fotografov, ku ktorým patria napríklad Peter Ančic, Peter Cibák, Ján Kekeli, Jaro Žiak alebo Šymon Kliman.
Saint-Michel-Chef-Chef

Poloha

Obec má rozlohu 25,12 km². Najvyšší bod je položený 57 m n. m. a najnižší bod 0 m n. m.

Obyvateľstvo

Počet obyvateľov obce je 4 404 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dopravná značka

Dopravné značky sú jednoduché piktogramy určené na riadenie a reguláciu cestnej premávky na pozemných komunikáciách. Značky upozorňujú účastníkov cestnej premávky na nebezpečenstvo, ukladajú im zákazy, príkazy alebo obmedzenia, poskytujú informácie alebo spresňujú, doplňujú alebo obmedzujú význam inej značky. Význam značiek stanovujú Pravidlá cestnej premávky.
František Korbay

Životopis

Študoval na gymnáziu v Lučenci, notársky náukobeh absolvoval v Banskej Bystrici. Notár na viacerých miestach, 1923-1945 vedúci notár, potom úradník v Banskej Štiavnici. Kultúrny a osvetový pracovník v banskoštiavnickom okolí, autor turistických sprievodcov a štúdií o Banskej Štiavnici, publikoval o problémoch cestovného ruchu a i.
Woimbey

Poloha

Obec má rozlohu 15,3 km². Najvyšší bod je položený 327 m n. m. a najnižší bod 210 m n. m.

Obyvateľstvo

Počet obyvateľov obce je 109 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Juraj Babjak

Juraj Babjak (* 31. december 1953, Lučenec) bol v rokoch 2000 až 2007 sudcom Ústavného súdu Slovenskej republiky v Košiciach. Pred nástupom na Ústavný súd pôsobil ako sudca na Krajskom súde v Banskej Bystrici, kam sa po uplynutí funkčného obdobia ústavného sudcu vrátil. Špecializuje sa na trestné právo.
Patrí ku kritikom pomerov v justícii a je signatárom výzvy Päť viet, ktorá vyjadrila znepokojenie nad popieraním práva na slobodu prejavu a názoru v slovenskom súdnictve.
Jej manželkou je sudkyňa Krajského súdu v Košiciach a členka Súdnej rady SR JUDr. Ľudmila Babjaková. V roku 2009 obaja dostali ocenenie Biela vrana, ktoré udeľuje Aliancia Fair-play a VIA IURIS.
Publikuje aj na webovom portáli Otvorené právo
Superveľkokapacitný kontajner

Superveľkokapacitný kontajner (po angl. High Cube) je kontajner presahujúci dĺžku, šírku a výšku podľa normy ISO.
Óon

Óon (starogr. ὠόν – óon) je typ starogréckej nádoby.
Óon, nádoba v tvare vajca s menším otvorom, s podstavcom alebo bez neho, sa používal hlavne ako pohrebný dar. Zvyčajne mal menšie rozmery (cca 5 až 10 cm) a bol zdobený jednoduchými figurálnymi scénami (čiernofigúrovými alebo červenofigúrovými) alebo ornamentami. Okrem týchto malých keramických váz (datovaných od začiatku 5. stor. pred Kr.) sa v hroboch našli ojedinele aj mramorové, terakotové alebo i skutočné vajcia. V starovekom Grécku óon nebol nikdy veľmi rozšírený. 
Zaujímavým je aténsky červenofigúrový óon so zobrazením (dnes uložený Metropolitnom múzeu umenia v New Yorku), ktoré sa interpretuje ako únos Heleny trójskym princom Paridom. Tvar tejto nádoby je veľmi vhodný, pretože sa Helena podľa jednej verzie spolu Klytaimnéstrou a bratmi Kastorom a Polydeukom zrodili z vajca uloženého na brehu mora.
Saint-Éloy-les-Tuileries

Poloha

Obec má rozlohu 9,13 km². Najvyšší bod je položený 367 m n. m. a najnižší bod 263 m n. m.

Obyvateľstvo

Počet obyvateľov obce je 123 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Horecký kopec

Ochrana

Predmetom ochrany sú xerotermné trávinobylinné spoločenstvá s výskytom vzácnych druhov rastlín a živočíchov, druhová pestrosť stepného spoločenstva.
Post-hardcore

Charakteristika

Post-hardcore je odvodený z hardcore punku, ktorý je typický rýchlym tempom, hlasným zvukom a ťažkými basovými urovňami, rovnako ako etika DIY. Britský post-punk konca 70. rokov a začiatku 80. rokov ovplyvnil hudobný vývoj mnohých z týchto skupín. Ako žáner postúpil nejaké z týchto skupín tiež experimentovali s širokým radom štýlov ako soul, dub, funk, jazz a dance-punk.
Phaffans

Poloha

Obec má rozlohu 3,24 km². Najvyšší bod je položený 381 m n. m. a najnižší bod 345 m n. m.

Obyvateľstvo

Počet obyvateľov obce je 321 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vincent Richards

Kariéra a život

V roku 1927 prešiel na profesionálnu dráhu, kde sa stali známe jeho zápasy s Karlom Koželuhom.
USA reprezentoval aj v Davisovom pohári, odohral celkovo 5 zápasov, z toho 2 v dvojhre (2 výhry) a 3 v štvorhre (2 výhry, 1 prehra).
Saint-André-de-Bohon

Poloha

Obec má rozlohu 10,43 km². Najvyšší bod je položený 21 m n. m. a najnižší bod 0 m n. m.

Obyvateľstvo

Počet obyvateľov obce je 315 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Aubin-des-Bois (Eure-et-Loir)

Poloha

Obec má rozlohu 18,09 km². Najvyšší bod je položený 242 m n. m. a najnižší bod 154 m n. m.

Obyvateľstvo

Počet obyvateľov obce je 963 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Clotte

Poloha

Obec má rozlohu 17,84 km². Najvyšší bod je položený 73 m n. m. a najnižší bod 12 m n. m.

Obyvateľstvo

Počet obyvateľov obce je 657 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Najvyšší čas (album)

Videoklip k singlu Bulvárne krysy

14. októbra 2019 vydal Elán singel Bulvárne krysy aj s videoklipom. V ňom členovia kapely nechávajú uniesť a zmlátiť bulvárnych novinárov a Ráž následne na jedného z nich mieri pištoľou. Videoklip pripomína videá so zajatcami, ktoré publikoval Islamský štát. Videoklip sa stretol s kritikou aj pre podobnosť tematiky s vraždou novinára Jána Kuciaka a jeho snúbenice Martiny Kušnírovej z roku 2018.
Vaire-Arcier

Poloha

Obec má rozlohu 12,78 km². Najvyšší bod je položený 561 m n. m. a najnižší bod 243 m n. m.

Obyvateľstvo

Počet obyvateľov obce je 522 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Acetylcholín

Acetylcholín (CH₃COOCH₂CH₂N⁺(CH₃)₃OH⁻) je signálna molekula a jeden z najdôležitejších neurotransmiterov. Chemicky ide o ester kyseliny octovej a aminoalkoholu cholínu.
Acetylcholín je signálovou molekulou parasympatického nervového systému u pregangliových aj postgangliových neurónov. Je syntetizovaný v presynaptickom zakončení neurónu pomocou enzýmu acetylcholíntransferáza (cholínacetyltransferáza) z cholínu a acetyl-CoA (vyslov Acetyl-koenzým A). Po uvoľnení do synaptickej štrbiny a väzbe na receptory je acetylcholín štiepený acetylcholínesterázou na cholín a kyselinu octovú a tým stráca schopnosť pôsobiť ako neurotransmiter.
Viaže sa na nikotínový a muskarínový receptor (GPCR).
Jeho inhibítory (a teda nervové jedy) sú predovšetkým organofosfáty (soman, tabun).
Santo-Pietro-di-Venaco

Poloha

Obec má rozlohu 7,96 km². Najvyšší bod je položený 2 400 m n. m. a najnižší bod 217 m n. m.

Obyvateľstvo

Počet obyvateľov obce je 224 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Allos

Poloha

Allos má rozlohu 116,65 km². Najvyšší bod je položený 3 040 m n. m. a najnižší bod 1 339 m n. m.

Obyvateľstvo

Allos má 715 obyvateľov (2009).
Graf vývoja obyvateľstva:
Zdroje: INSEE
San Donà di Piave

Časti obce

Calvecchia, Chiesanuova, Cittanova, Fiorentina, Fossà, Grassaga, Isiata, Mussetta di Sopra, Palazzetto, Passarella, Santa Maria di Piave.
Champdivers

Poloha

Obec má rozlohu 7,45 km². Najvyšší bod je položený 192 m n. m. a najnižší bod 187 m n. m.

Obyvateľstvo

Počet obyvateľov obce je 441 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Cerelles

Poloha

Obec má rozlohu 12,3 km². Najvyšší bod je položený 122 m n. m. a najnižší bod 62 m n. m.

Obyvateľstvo

Počet obyvateľov obce je 1 228 (2011).
Nasledujúci graf zobrazuje vývoj počtu obyvateľov v obci.
Zdroje: INSEE